b'\n_START_ARTICLE_\nKuka viereesi j\xc3\xa4\xc3\xa4\n_START_SECTION_\nTarina\n_START_PARAGRAPH_\nNelj\xc3\xa4nkympin kriisi\xc3\xa4 el\xc3\xa4v\xc3\xa4 hiljattain eronnut yksityisetsiv\xc3\xa4 Jorma Jahvetti Ketola tapaa entisen naisvangin Gunillan, joka tuo h\xc3\xa4nelle viestin nykyisin uskoon tulleelta paatuneelta rikolliselta Orvo Klemetilt\xc3\xa4. Klemetti uskoo Ketolalla olevan jotain mik\xc3\xa4 kuuluu h\xc3\xa4nelle, mutta Ketola ei itse tied\xc3\xa4 mist\xc3\xa4 on kysymys. T\xc3\xa4st\xc3\xa4 l\xc3\xa4htee liikkeelle v\xc3\xa4rik\xc3\xa4s ja j\xc3\xa4nnitt\xc3\xa4v\xc3\xa4 tapahtumien vy\xc3\xb6ry, jossa sek\xc3\xa4 Ketola itse ett\xc3\xa4 h\xc3\xa4nen poikansa joutuvat todelliseen vaaraan. Suloinen mutta ter\xc3\xa4v\xc3\xa4kielinen Venla on kuitenkin parasta mit\xc3\xa4 Ketolalle on tapahtunut vuosiin._NEWLINE_Min\xc3\xa4kertojana toimivan Ketolan tyyli on itseironinen, mutta v\xc3\xa4rikk\xc3\xa4\xc3\xa4sti kuvaileva. Tapahtumien k\xc3\xa4\xc3\xa4nteiss\xc3\xa4 Ketolasta paljastuu inhimillinen ja \xc3\xa4\xc3\xa4rimm\xc3\xa4isen oikeamielinen ihminen.'